Καρλ Μάρκοβιτς

Ο Καρλ Μάρκοβιτς (γερμ. Karl Markovics, γενν. 29 Αυγούστου 1963) είναι Αυστριακός ηθοποιός, σκηνοθέτης του κινηματογράφου και σεναριογράφος.

 Βιογραφικά στοιχεία 
Ο Μάρκοβιτς γεννήθηκε στη Βιέννη, όπου ο πατέρας του εργαζόταν ως οδηγός λεωφορείου και η μητέρα του ως ταμίας. Από ενωρίς ο Μάρκοβιτς ήθελε να γίνει ηθοποιός του θεάτρου, μια επιλογή που οι γονείς του υπεστήριξαν. Απέτυχε στις εισαγωγικές εξετάσεις για να εισαχθεί στο «Max-Reinhardt-Seminar», που είναι η Δραματική σχολή της Ανωτάτης Σχολής Μουσικής και Ερμηνευτικών Τεχνών της Βιέννης (σήμερα Πανεπιστήμιο Μουσικής και Ερμηνευτικών Τεχνών της Βιέννης). Ωστόσο αυτό δεν τον απεθάρρυνε από το όνειρό του και άρχισε να ερμηνεύει μικρούς ρόλους ερασιτεχνικά στο Θέατρο Σεραπίονς. Το 1987 άρχισε να συνεργάζεται με το Wiener Ensemble. Το 1991 πήρε τον πρώτο κινηματογραφικό ρόλο του, στην ταινία Hund und Katz και το 1993 ερμήνευσε τον ρόλο του πανδοχέα στη δραματική κωμωδία του Πάουλ Χάρατερ Indien, μια ταινία δρόμου που σημείωσε μεγάλη επιτυχία στην Αυστρία.

Ο ίδιος ο Μάρκοβιτς έγινε πάντως γνωστός περισσότερο όταν έπαιξε τον ρόλο του Ερνστ Στόκινγκερ στην αυστριακή αστυνομική τηλεοπτική σειρά Υπαστυνόμος Ρεξ και κατόπιν στη συνέχειά της, τη σειρά Stockinger. Ακολούθησαν ρόλοι στις ταινίες Hinterholz 8 (1998) και Komm, süßer Tod (2001). Ταυτοχρόνως ερμήνευε σε θεατρικές παραστάσεις κυρίως στο Θέατρο του Γιόζεφσταντ και το Λαϊκό Θέατρο της Βιέννης. Στο τελευταίο σκηνοθέτησε το 2005 την πρώτη του θεατρική παραγωγή, τη Φαλακρή τραγουδίστρια του Ιονέσκο.

Διεθνώς ο γνωστότερος κινηματογραφικός ρόλος του Μάρκοβιτς ήταν ο πρωταγωνιστικός στην ταινία του Στέφαν Ρουζοβίτσκυ Παραχαράκτες (2007), που βραβεύθηκε με «Όσκαρ» Καλύτερης Ξενόγλωσσης Ταινίας. Ξεχώρισε επίσης στον ρόλο του ακροδεξιού τρομοκράτη Φραντς Φουχς στην τηλεταινία του 2007 Franz Fuchs - Ein Patriot, ενώ ερμήνευσε τον μικρό ρόλο του Βολφ στη γνωστή κωμωδία του 2014 Ξενοδοχείο Grand Budapest.

Ο Μάρκοβιτς παραμένει τακτικός ερμηνευτής στο θέατρο. Ως σκηνοθέτης και σεναριογράφος, ξεχώρισε περισσότερο για την καλλιτεχνική ταινία του Atmen (= «ανασαίνοντας») το 2011.

Ο Μάρκοβιτς είναι έγγαμος, με την ηθοποιό Στεφανί Τάουσιχ (Stephanie Taussig), με την οποία έχουν δύο τέκνα και κατοικούν στη Βιέννη.

 Επιλεγμένη φιλμογραφία 
 Έτος Τίτλος Σημειώσεις Βραβεύσεις1994-1996Υπαστυνόμος Ρεξ2001All the Queen's Men2007Παραχαράκτες«Όσκαρ» Καλύτερης Ξενόγλωσσης ΤαινίαςΒραβείο καλύτερου ηθοποιού στο Διεθνές Φεστιβάλ Κινηματογράφου του ΒαγιαδολίδΥποψήφιος: Γερμανικό Βραβείο Κινηματογράφου για τον καλύτερο ηθοποιό2011Ο άγνωστος2011AtmenΣκηνοθέτης και σεναριογράφοςΒραβείο καλύτερης ταινίας στο Φεστιβάλ Κινηματογράφου του Σεράγεβο Υποψήφιος: Χρυσή κάμερα στο Φεστιβάλ Κινηματογράφου των ΚαννώνΥποψήφιος: Βραβείο «Ευρωπαϊκής ανακάλυψης του έτους» από την Ευρωπαϊκή Ακαδημία Κινηματογράφου2014Ξενοδοχείο Grand Budapest2015Ich und Kaminski2016The King's Choiceστον ρόλο του Κουρτ ΜπρόουερΒραβείο Αμάντα (νορβηγικό) Καλύτερου ηθοποιού σε β΄ ρόλο2016Nebel im August2016The Devil's Mistressστον ρόλο του Γιόζεφ Γκαίμπελς 2018A Hidden Life (Radegund)σκηνοθεσία Τέρενς Μάλικ2018The Dark2019Nobadi2020Resistance

Παραπομπές

 Εξωτερικοί σύνδεσμοι 
 Ο Καρλ Μάρκοβιτς στην IMDb

Κατηγορία:Αυστριακοί ηθοποιοί
Κατηγορία:Αυστριακοί σκηνοθέτες κινηματογράφου
Κατηγορία:Αυστριακοί σεναριογράφοι